CELEX: 31998R2692
Language: lt
Date: 1998-12-14 00:00:00
Title: 1998 m. gruodžio 14 d. Komisijos reglamentas (EB) Nr. 2692/98, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II priedątekstas svarbus EEE

Svarbus teisinis pranešimas

|

31998R2692

Oficialusis leidinys L 338 , 15/12/1998 p. 0005 - 0007

		Komisijos reglamentas (EB) Nr. 2692/981998 m. gruodžio 14 d.iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II priedą(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 2686/98 [2], ypač į jo 6, 7 ir 8 straipsnius,kadangi pagal Reglamentą (EEB) Nr. 2377/90 didžiausi likučių kiekiai palaipsniui turi būti nustatyti visoms farmakologiškai aktyvioms medžiagoms, Bendrijoje naudojamoms veterinariniuose vaistuose, kurie skiriami maistui skirtiems gyvūnams;kadangi didžiausi likučių kiekiai turėtų būti nustatomi tik po to, kai Veterinarinių vaistų komitetas patikrina visą atitinkamą informaciją apie konkrečios medžiagos likučių saugą gyvūninės kilmės maisto produktų vartotojui ir likučių poveikį pramoniniam maisto produktų perdirbimui;kadangi nustatant didžiausią veterinarinių vaistų likučių kiekį gyvūninės kilmės maisto produktuose būtina apibrėžti gyvūnų, kuriuose gali būti likučių, rūšis, likučių lygius kiekviename svarbiame gydyto gyvūno kūno audinyje (tiriamasis audinys), ir likučio (nustatomasis likutis), tinkamo stebėti ir kontroliuoti likučių kiekį, tipą;kadangi siekiant kontroliuoti likučių kiekį, kaip numatyta atitinkamuose Bendrijos teisės aktuose, didžiausi likučių kiekiai paprastai turėtų būti nustatyti tiriamuose kepenų arba inkstų audiniuose; tačiau kadangi kepenys ir inkstai dažnai pašalinami iš skerdenų, skirtų tarptautinei prekybai, todėl didžiausi likučių kiekiai visuomet turėtų būti nustatyti raumenų arba riebalų audiniuose;kadangi tais atvejais, kai veterinariniai vaistai skirti dedekliams paukščiams, gyvūnams laktacijos laikotarpiu arba bitėms, didžiausi likučių kiekiai taip pat turi būti nustatomi kiaušiniams, pienui arba medui;kadangi mangano sulfatas, mangano ribonukleatas, mangano pidolatas, mangano oksidas, mangano glicerofosfatas, mangano gliukonatas, mangano chloridas ir mangano karbonatas turėtų būti įtraukti į Reglamento (EEB) Nr. 2377/90 II priedą;kadangi iki šio reglamento įsigaliojimo turėtų būti numatytas 60 dienų laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal Tarybos direktyvą 81/851/EEB [3] su paskutiniais pakeitimais, padarytais Direktyva 93/40/EEB [4];kadangi šiame reglamente numatytos priemonės atitinka Veterinarijos vaistų nuolatinio komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 2377/90 II priedas iš dalies keičiamas kaip nurodyta šio reglamento priede.2 straipsnisŠis reglamentas įsigalioja šešiasdešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1998 m. gruodžio 14 d.Komisijos varduMartin BangemannKomisijos narys[1] OL L 224, 1990 8 18, p. 1.[2] OL L 337, 1998 12 12, p. 20.[3] OL L 317, 1981 11 6, p. 1.[4] OL L 214, 1993 8 24, p. 31.--------------------------------------------------PRIEDASReglamento (EEB) Nr. 2377/90 II priedas iš dalies keičiamas taip:2. Neorganinės cheminės medžiagos"Farmakologiškai aktyvi (-ios) medžiaga (-os) | Gyvūnų rūšis | Kitos nuostatos |Mangano (III) oksidas | Visos maisto gamybai naudojamos rūšys | Tik oraliniam vartojimui |Mangano karbonatas | Visos maisto gamybai naudojamos rūšys | Tik oraliniam vartojimui |Mangano chloridas | Visos maisto gamybai naudojamos rūšys | Tik oraliniam vartojimui |Mangano gliukonatas | Visos maisto gamybai naudojamos rūšys | Tik oraliniam vartojimui |Mangano glicerolfosfatas | Visos maisto gamybai naudojamos rūšys | Tik oraliniam vartojimui |Mangano (II) oksidas | Visos maisto gamybai naudojamos rūšys | Tik oraliniam vartojimui |Mangano pidolatas | Visos maisto gamybai naudojamos rūšys | Tik oraliniam vartojimui |Mangano ribonukleatas | Visos maisto gamybai naudojamos rūšys | Tik oraliniam vartojimui |Mangano sulfatas | Visos maisto gamybai naudojamos rūšys | Tik oraliniam vartojimui" |--------------------------------------------------